గోవాలో అక్టోబర్ 6, 7న నాగచైతన్య, సమంత వివాహం అతి కొద్దిమంది ప్రముఖుల నడుమ జరగనున్న విషయం ఇప్పటికే అందరికీ తెలుసు. ఈ వివాహానికి సంబంధించి అన్ని కార్యక్రమాలు పూర్తయినట్లుగా సమంత ట్వీట్టర్ అకౌంట్ చూస్తే తెలిసిపోతోంది. చక్కగా అభిమానులతో ముచ్చట్లాడుకుంటూ పెళ్లి టైమ్ కోసం వేచి చూస్తున్నట్లుగా సమంత అభిమానుల ట్వీట్లకు రీప్లైలు ఇస్తోంది.అయితే తన పెళ్లి విషయాన్ని పురస్కరించుకుని ఓ అభిమాని తనకు పోస్ట్ చేసిన ఓ ఫోటోకి సమంత సంతోషాన్ని వ్యక్తం చేసింది. ఫోటోషాప్లో చేసిన ఫోటోనే అయినా ఈ ఫోటోలో ఉన్నవారే తన పెళ్లిలో చుట్టూ ఉంటారని ముందే ఈ ఫోటోతో తనకి చూపించిన అభిమానికి సమంత ఫిదా అయిందనడంలో అతిశయోక్తి ఉండదేమో.ఇక ఫోటో విషయానికి వస్తే నిజంగా ఈ ఫోటో తయారు చేసిన అభిమాని క్రియేటివిటీకి హ్యాట్సాఫ్ చెప్పొచ్చు. అక్కినేని నాగేశ్వరరావు మరియు అన్నపూర్ణలు లేకపోయినా, బ్యాగ్రౌండ్లో వారి ఫోటోని పెట్టి, నాగార్జున నూతన దంపతులిద్దరిని ఎంతో సంతోషంగా అక్షింతలతో ఆశీర్వదిస్తున్నట్లుగానూ, దంపతులిద్దరి వెనుక వారి ఫ్యామిలీ మెయిన్ మెంబర్స్ నిలబడి చూస్తున్నట్లుగా ఈ ఫోటోని క్రియేట్ చేశాడు ఆ అభిమాని. మరికొన్ని గంటల్లో జరగబోయే తంతుని ముందుగానే చూసిన ఫీలింగ్ కలిగిన సమంత వెంటనే 'చాలా ముద్దుముద్దుగా ఉందంటూ' ఆ అభిమాని ఫోటోకి రిప్లై ఇచ్చింది.
govalo actober 6, 7na nagachaitanya, samanta vivaham athi koddimandi pramukhula naduma jaraganunna vishayam ippatike andarikee telusu. ee vivaahaaniki sambandhinchi anni kaaryakramaalu puurtayinatlugaa samanta tweetter acount chuste telisipotondi. chakkaga abhimaanulatho muchatlaadukuntu pelli time kosam vechi chustunnatlugaa samanta abhimaanula tweetlaku reeplailu istondi.ayithe tana pelli vishayaanni puraskarinchukuni oo abhimani tanaku post chesina oo photoki samanta santoshaanni vyaktam chesindi. photoshoplo chesina photone aina ee photolo unnavare tana pellilo chuttu untaarani munde ee phototho tanaki chuupinchina abhimaaniki samanta fida ayindanadamlo atisayokti undademo.ika photo vishayaaniki vaste nijamgaa ee photo tayaaru chesina abhimani creativityki hatsaf cheppochu. akkineni nageshwararao mariyu annapuurnalu lekapoyina, bagroundlo vaari photoni petti, nagarjuna noothana dampatuliddarini entho santoshamgaa akshintalatho aasiirvadistunnatlu, dampatuliddari venuka vaari famili main members nilabadi chustunnatlugaa ee photoni criate cheshaadu aa abhimani. marikonni gantallo jaragaboye tantuni mundugaane chusina feeling kaligina samanta ventane 'chala muddumuddugaa undantuu' aa abhimani photoki ripli ichindi.